- Hindi News
- National
- जेल में सिक्योरिटी जोन स्थापित, 3 गैंगस्टरों सहित 10 खतरनाक अपराधियों पर पैनी नजर
जेल में सिक्योरिटी जोन स्थापित, 3 गैंगस्टरों सहित 10 खतरनाक अपराधियों पर पैनी नजर
जिलाजेल संगरूर में सिक्योरिटी जोन स्थापित करके स्टेट स्तरीय तीन गैंगस्टरों सहित 10 खतरनाक अपराधियों को इस सिक्योरिटी जोन में रखा है। इन अपराधियों पर सिर्फ पैनी नजर रखी जा रही है बल्कि इनकी मुलाकात आम बंदियों की तरह करवाने की बजाए सहायक जेल सुपरिटेंडेंट की मौजूदगी में करवाई जा रही है। इन्हें जारी किए गए फोन की सुविधा संबंधी भी पूरी जानकारी काउंटर इंटेलिजेंस विभाग को भेजी गई है। इसके अलावा इन अपराधियों को और कोई सुविधा नहीं दी गई है। जिला जेल संगरूर के सुपरिटेंडेंट हरदीप सिंह भट्टी ने बताया कि नाभा जेल कांड के बाद संगरूर की जेल में सुरक्षा को ध्यान रखते हुए डीजीपी पंजाब जेल रोहित चौधरी द्वारा जारी हिदायतों के अनुसार जिला जेल संगरूर में यह सिक्योरिटी जोन स्थापित किया गया है।
भट्टी ने बताया कि जेल में सुरक्षा को और अधिक मजबूत करने को लेकर जेल में स्थापित टावरों पर इंटरकॉम टेलीफोन वायरलेस सुविधा चालू की गई है। जिससे अब टावर पर मौजूद कर्मचारी जेल में किसी भी किस्म की घटना या अप्रिय हादसे की जानकारी तुरंत जेल के आला अधिकारियों को दे सकेंगे। इसके अलावा जेल में नए सीसीटीवी कैमरे, डियोडी में विशेष कंट्रोल रूम, जेल के मुख्य गेट पर क्यूआरटी/पीसीआर की तैनाती पुलिस विभाग द्वारा करवाई गई है। स्थापित किए गए कंट्रोल रूम से अब जेल गतिविधियों को लेकर ऑनलाइन जेल विभाग के मुख्य कार्यालय चंडीगढ़ के साथ संपर्क कायम किया जाएगा।
उन्होंने बताया कि जेल में अब रिसेप्शन सेंटर भी स्थापित की गई है। जिसमें अब नए आने वाले बंदियों को 15 दिनों के लिए रखकर उनका विशेष डॉक्टरों की टीम द्वारा मुआयना करके कैदी की मानसिक हालत की जांच की जाएगी सहायक जेल सुपरिटेंडेंट की निगरानी में इन नए बंदियों के अपराधिक रिकॉर्ड परिवार संबंधी पूरी जानकारी भी जेल विभाग द्वारा रिकार्ड में लाई जाएगी।
tgl_Latn sot_Latn hin_Deva hin_Deva hin_Deva hin_Deva hin_Deva